Bus naar A State Of Trance vanuit Eersel - Partybussen.nl
vanaf Busstation te Eersel op 15 februari 2020 Student van NK dood gevind | Netwerk24
Student van NK dood gevind
Deur André Damons 06 November 2019 06:00
Sharika van Staden (18) van De Aar, ’n student in haar eerste jaar aan die Universiteit van die Vrystaat, is Sondag (03/11) in haar woonstel in Bloemfontein dood gekry. Foto: Facebook/Shakira van Staden
’n Student in haar eerste jaar aan die Universiteit van die Vrystaat (UV) se Bloemfontein­kampus is Sondag (03/11) in haar woonstel in die stad dood gevind.
Shakira van Staden (18), van De Aar, het vermoedelik haar eie lewe geneem.
Haar lyk is Sondag in haar woonstel in Universitas, Bloemfontein, gevind. Haar dood kom sowat vyf weke ná haar ma se dood.
Brig. Motantsi Makhele, polisiewoordvoerder, sê Shakira se woonstelmaat, ook ’n student van De Aar, het Sondag omstreeks 12:30 op haar lyk afgekom. Shakira is in ’n sittende posisie in die hoek van haar kamer gevind.
“Die oorledene het merke aan haar nek gehad en ’n swart doek het van die boonste handvatsel van ’n kas gehang,” sê Makhele.
Van Staden het BAdmin studeer en was in haar eerste jaar, het Lacea Loader, UV-woordvoerder, Maandag gesê.
“Die bestuur van die universiteit is hartseer om aan te kondig dat een van sy studente gesterf het. Sy het glo oor die naweek haar eie lewe geneem. Die bestuur dra namens die hele universiteits­gemeenskap hul opregte meegevoel aan die familie en vriende van Shakira oor en wens hulle in dié moeilike tyd sterkte toe,” sê Loader in ’n verklaring.
Volgens Makhele dui die voorlopige ondersoek dat Shakira se woonstelmaat die vorige aand die woonstel verlaat en met haar terugkeer op haar lyk afgekom het.
’n Geregtelike doodsondersoek is geopen.